wannaphong/clean_thaiwikipedia huggingface dataset:
# ภาษาอูบึก
ภาษาอูบึก (Ubykh language หรือ Ubyx) เป็นภาษากลุ่มคอเคซัสตะวันตกเฉียงเหนือที่ใช้พูดโดยชาวอูบึก ซึ่งเคยอาศัยอยู่ในบริเวณชายฝั่งตะวันออกของทะเลดำก่อนเนรเทศหมู่ไปที่ตุรกีในช่วงการสังหารหมู่ชาวเซอร์แคสเซีย

 ไวยากรณ์ 
ภาษาอูบึกเป็นภาษารูปคำติดต่อ เช่น /ʃəkʲʼaajəfanamət/ เราไม่อาจจะกลับไปได้ , /awqʼaqʼajtʼba/ ถ้าคุณเคยพูด การแบ่งแยกระหว่างคำนามกับคำกริยาไม่ชัดเจน คำนามบางคำใช้เป็นรากศัพท์ของคำกริยา เช่น /məzə/ เด็ก, /səməzəjtʼ/ ฉันเป็นเด็กคนหนึ่ง และคำกริยาที่เป็นคำนามได้ โดยเติมคำอุปสรรคสำหรับคำนาม เช่น /qʼa/ พูด, /səqʼa/ คำพูดของฉัน

 คำนาม 
ระบบคำนามของภาษาอูบึกไม่ซับซ้อน มีสามการก โดยการกกรรมตรง-เกี่ยวพันมีโครงสร้างเหมือนกันแต่มีหน้าที่ต่างกัน ทำให้มีทั้งหมด 4 การก 
 การกสัมบูรณ์ แสดงด้วยรากศัพท์ ใช้แสดงประธานของอกรรมกิริยาและกรรมตรงของสกรรมกิริยา เช่น /tət/ ผู้ชาย
 การกกรรมตรง-เกี่ยวพัน แสดงด้วย -/n/; แสดงประธานของสกรรมกิริยา เป้าหมายของกรรมรองหรือกรรมรองที่ไม่มีปัจจัยอื่น เช่น /məzən/ เด็ก (ในตำแหน่งกรรมของประโยค)
 การกสถานที่ แสดงด้วย -/ʁa/, ตรงกับคำว่า ใน บน หรือ ที่ 
การแสดงความเป็นเครื่องมือบางครั้งจัดเป็นอีกการกหนึ่ง คำปรบทจัดเป็นกรรมรอง คำนามไม่มีการแบ่งเพศ คำนำหน้านามคือ /a/- จำนวนแสดงเฉพาะนามในการกเกี่ยวพัน นามในการกสมบูรณ์แสดงรากศัพท์หรือปัจจัยของคำกริยา คำคุณศัพท์โดยทั่วไปใช้ปัจจัยคล้ายกับคำนาม

 คำกริยา 
มีการแบ่งกาลเป็นอดีต ปัจจุบันและอนาคต และมีจุดมุ่งหมายไม่สมบูรณ์ กริยาสถานะและกริยาต่อเนื่องมีความแตกต่างกันแบบเดียวที่พบในภาษาอาหรับ คำกริยามีรูปประธานหลายรูป คำสันธาน และ แต่ แสดงโดยปัจจัยของคำกริยา คำกริยาวิเศษณ์และกริยาช่วยแสดงโดยปัจจัยของคำกริยาเช่นเดียวกัน

 คำถาม 
แสดงโดยอุปสรรคหรือปัจจัยของคำกริยา เช่น 
 คำถามใช่-ไม่ใช่ ใช้ -/ɕ/: /wana awbjaqʼaɕ/? คุณเห็นนั่นไหม?
 คำถามต้องการรายละเอียด ใช้ -/j/: /saakʲʼa wəpʼtsʼaj/? คุณชื่ออะไร?
# เฮท
เฮท  เป็นอักษรตัวที่ 8 ของอักษรคานาอันไนต์ ซึ่งพัฒนาต่อมาเป็นอักษรฟินิเชีย อักษรฮีบรู อักษรอาหรับ (: หาอ์ /ħ/) อักษรซีเรียค ใช้แทนเสียงไม่ก้อง และเป็นเสียงในลำคอซึ่งอาจเป็นทั้งเสียงที่เกิดจากคอหอย (หรือเพดานอ่อน  ส่วนภาษาอาหรับแยกความแตกต่างโดยใช้  แทนเสียง  และใช้  แทนเสียง  อักษรฮีบรูเริ่มแรกใช้ ח แทน  และ כ แทน  ต่อมาทั้ง 2 ตัวใช้แทนเสียงไม่ก้องเกิดจากลิ้นไก่ และเป็นเสียงในลำคอ  อักษรคานาอันไนต์ตัวนี้พัฒนาไปเป็นอักษรกรีก “Η”, อักษรละติน "H” และอักษรซีริลลิก “И” โดย H ในอักษรละตินยังใช้แทนเสียงพยัญชนะ ส่วน Η ในอักษรกรีกและ И ใช้แทนเสียงสระ

ในคำทับศัพท์จะแทนด้วย ฮ
ฮเฮ

br:Het
ceb:Ḥet
en:Heth
fi:Ḥet
it:Heth
pl:Chet
sv:Het
zh:Heth
# ชิง โองาตะ
ชิง โองาตะ  นักมวยสากลชาวญี่ปุ่น เกิดเมื่อ 15 สิงหาคม พ.ศ. 2523 ที่เมืองกิฟุ ประเทศญี่ปุ่น  สถิติการชก 23 ครั้ง ชนะ 19 (น็อค 8) เสมอ 2 แพ้ 2 

 เกียรติประวัติ 

 เคยชิงแชมป์ต่อไปนี้แต่ไม่สำเร็จ 
 ชิงแชมป์ OPBF รุ่นจูเนียร์แบนตัมเวท 29 กุมภาพันธ์ 2547 แพ้คะแนน แหวนเพชร ชูวัฒนะ ที่ นาโงยะ
 ชิงแชมป์ OPBF รุ่นจูเนียร์แบนตัมเวท 3 ตุลาคม 2547 แพ้คะแนน แหวนเพชร ชูวัฒนะ ที่ นาโงยะ
# เอจิ โคจิมะ
เอจิ โคจิมะ  นักมวยสากลชาวญี่ปุ่น เกิดเมื่อ 16 ธันวาคม พ.ศ. 2519 ที่เมืองฮิโรชิมะ ประเทศญี่ปุ่น สถิติการชก 15 ครั้ง ชนะ 12 (น็อก 3) แพ้ 3 

 เกียรติประวัติ 

 แชมป์ OPBF รุ่นจูเนียร์แบนตัมเวท 
 ชิง 3 ธันวาคม 2544 ชนะคะแนน ลี คึน-ชิก ที่โอซากะ
 ป้องกันแชมป์ครั้งที่ 1, 14 เมษายน 2545 ชนะคะแนน ฮายาโตะ อาซาอิ ที่นาโงยะ
 สละแชมป์
 แชมป์ OPBF รุ่นจูเนียร์แบนตัมเวท 
 ชิง 16 สิงหาคม 2546 ชนะคะแนน แหวนเพชร ชูวัฒนะ ที่โอซากะ
 สละแชมป์
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นซูเปอร์ฟลายเวท WBA เมื่อ 31 กรกฎาคม 2545 แพ้น็อก อาเลกซันเดร์ มูญโญซ ยก 2 ที่โอซากะ 
 ชิงแชมป์โลกรุ่นซูเปอร์ฟลายเวท WBA เมื่อ 3 มกราคม 2547 แพ้น็อก อาเลกซันเดร์ มูญโญซ ยก 10 ที่โอซากะ 
 ชิงแชมป์ OPBF รุ่นจูเนียร์แบนตัมเวท เมื่อ 2 พฤษภาคม 2547 แพ้น็อก แหวนเพชร ชูวัฒนะ ยก 2 ที่ญี่ปุ่น
# ฮิโรชิ นากาโนะ
ฮิโรชิ นากาโนะ  นักมวยสากลชาวญี่ปุ่น เกิดเมื่อ 18 ตุลาคม พ.ศ. 2517 ที่จังหวัดไอจิ ประเทศญี่ปุ่น สถิติการชก 24 ครั้ง ชนะ 21 (น็อค 12) แพ้ 3 

 เกียรติประวัติ 

 แชมป์ OPBF รุ่นฟลายเวท 
 ชิง 23 พฤศจิกายน 2542 ชนะคะแนน เมลวิน มากราโม ที่นาโงยะ
 ป้องกันแชมป์ครั้งที่ 1, 2 เมษายน 2543 ชนะคะแนน คัง พิล-กู ที่นาโงยะ
 ป้องกันแชมป์ครั้งที่ 1, 3 พฤศจิกายน 2543 ชนะคะแนน เมลวิน มากราโม ที่นาโงยะ
 ป้องกันแชมป์ครั้งที่ 2, 7 กรกฎาคม 2544 ชนะน็อค ชาง อู-ฮี ยก 10 ที่นาโงยะ
 ป้องกันแชมป์ครั้งที่ 3, 4 พฤศจิกายน 2544 ชนะคะแนน พนมเดช อ.ยุทธนากร ที่นาโงยะ
 ป้องกันแชมป์ครั้งที่ 4, 23 มิถุนายน 2545 ชนะคะแนน แอนโทนี่ วิลลามอร์ ที่นาโงยะ
 สละแชมป์
 แชมป์ญี่ปุ่นรุ่นฟลายเวท (2548)
# นูน
นูน  เป็นอักษรตัวที่ 14 ของอักษรตระกูลเซมิติกส่วนใหญ่ ได้แก่ อักษรฟินิเชีย อักษรอราเมอิก อักษรฮีบรูנ‎ และอักษรอาหรับ  ﻥ‎  และเป็นอักษรตัวที่สามของอักษรทานะ (ނ)- มีชื่อว่านูนุ แทนด้วยสัทอักษร: [n] อักษรฟินิเชียตัวนี้ไปเป็นอักษรกรีก (Ν), อักษรอีทรัสคัน ̍, อักษรละติน N, และอักษรซีริลลิก Н

คาดว่านุนมาจากอักษรภาพรูปงู (คำว่างูในภาษาฮีบรู, nachash เริ่มด้วยนุน และคำว่างูในภาษาอราเมอิกคือ nun) หรือปลาไหล แต่บางกลุ่มเชื่อว่ามาจากไฮโรกลิฟฟิกของอียิปต์รูปปลาในน้ำ  (ในภาษาอาหรับ, nūn หมายถึงปลาหรือวาฬ). อักษรฟินิเชียตัวนี้ชื่อ nūn "ปลา" แต่รูปร่างของอักษรเหมือนจะมาจากอักษรคานาอันไนต์ naḥš "งู", ที่มาจากไฮโรกลิฟิกรูปงู  Naḥš ในวรรณกรรมภาษาอาหรับสมัยใหม่หมายถึง  "โชคร้าย" อักษรตัวนี้ในอักษรเอธิโอปิกและภาษากลุ่มเซมิติกในเอธิโอเปียใช้ nehas, หมายถึงทองเหลือง และ อักษรรูน ที่ใช้ชื่อว่า Naudiz มีความหมายว่า ความทุกข์ แต่ความหมายในการทำนายว่า ความสงสัย ไม่มั่นใจในความปลอดภัย
หมวดหมู่:อักษรอาหรับ

als:ן
am:ነሐስ (ፊደል)
arc:ܢܘܢ
br:Nun
ceb:Nun
de:Nun (Hebräisch)
en:Nun (letter)
es:נ
fi:Nun (kirjain)
fr:Nun (lettre)
gd:Nun (litir)
he:נ
ht:נ
it:Nun (lettera)
nl:Noen (letter)
no:Nun (bokstav)
ru:Нун (буква еврейского алфавита)
sv:Nun (bokstav)
ta:நன் (எழுத்து)
tl:Nun
zh:Nun
# พระเจ้าชีซงเตแจ็น
พระเจ้าชีซงเตแจ็น  หรือ ชื่อซงเต๋อจ้าน  เป็นพระโอรสของพระเจ้ามีอาธอมซึ่งเป็นพระราชโอรสของพระเจ้าซงแจ็นกัมโป พระมารดาคือเจ้าหญิงจินเจินจากจีน ครองราชย์เมื่อ พ.ศ. 1295 - 1340 ตรงกับสมัยจักรพรรดิหมิงฮวางแห่งราชวงศ์ถัง

 การขยายอำนาจ 

ในสมัยเดียวกันนี้ ประเทศจีนกำลังอ่อนแอเนื่องจากกบฏภายในประเทศ ส่วนทิเบตในสมัยพระเจ้าชีซงเตแจ็นได้ขยายอิทธิพลไปในเอเชียกลาง และสร้างความสัมพันธ์กับชาติอาหรับ กองทัพทิเบตเข้ายึดครองฉางอัน เมืองหลวงของราชวงศ์ถังได้นานถึง 15 วัน เมื่อ พ.ศ. 1306 และเกิดข้อขัดแย้งกันนาน 40 ปี กว่าทิเบตจะยอมถอนทหารออกไป ทางทิศใต้ ทิเบตแผ่อำนาจลงมาถึงแคว้นเบงกอลและพิหารในอินเดีย

 งานด้านพุทธศาสนา 

พระเจ้าชีซงเตแจ็นทรงนิมนต์พระศานตรักษิตจากอินเดียให้เข้ามาเผยแผ่พุทธศาสนา แต่พระศานตรักษิตเห็นว่าชาวทิเบตเดิมนับถือศาสนาบอนที่นิยมการทรงเจ้าเข้าผี พระศานตรักษิตจึงเสนอให้เชิญพระปัทมสัมภวะซึ่งมีความชำนาญทางตันตระเข้ามา พระปัทมสัมภวะสามารถปราบภูตผีปีศาจและทำให้ปีศาจเหล่านั้นหันมาคุ้มครองพระพุทธศาสนาได้สำเร็จ

นอกจากนี้ พระเจ้าชีซงเตแจ็น ได้นิมนต์พระสงฆ์นิกายสรวาสติวาทมา 12 องค์ และเลือกชาวทิเบตให้เข้าอุปสมบทเป็นพระภิกษุรวม 5 รูป ซึ่งถือเป็นการวางรากฐานการบวชของทิเบต ต่อมามีชาวทิเบตบวชพระเพิ่มอีกถึง 300 รูป พระเจ้าติสองเดซันทรงอุปภัมภ์พระบวชใหม่เหล่านี้ ทำให้ศาสนาพุทธในทิเบตมั่นคงสืบมา
# คีย์สทูอิเมจิเนชัน
คีย์สทูอิเมจิเนชัน  เป็นอัลบั้มลำดับที่ 2 ของยานนี ในดนตรีแนวนิวเอจ ในปี พ.ศ. 2529 ภายใต้การควบคุมดูแลของ ไปรเวตมิวสิก

 อัลบั้ม 

คีย์สทูอิเมจิเนชัน ผลงานอัลบั้มเพลงชุดที่ 2 เป็นการนำเสนอผลงานเพลงสไตล์ยานนี ที่ผสมผสานระหว่างแนวดนตรีและเครื่องดนตรีหลากหลายประเภท เช่นวงเครื่องสายซิมโฟนี ซึ่งเป็นวงดนตรีหลักของยานนี  ทำให้ Key To Imgination เป็นอัลบั้มที่ได้รับเสียงตอบรับจากแฟนเพลงดนตรีแนวนิวเอจเป็นอย่างยิ่ง 

 รายชื่อเพลง 
ลำดับที่รายชื่อเพลงโปรดิวเซอร์เวลา 1. "North Shore of Matsushima" ยานนี 5:08 2. "Looking Glass" ยานนี 6:35 3. "Nostalgia" ยานนี 4:27 4. "Santorini" ยานนี 4:34 5. "Port of Mystery" ยานนี 4:49 6. "Keys to Imagination" ยานนี 5:13 7. "Forgotten Yesterdays" ยานนี 3:30 8. "Forbidden Dreams" ยานนี 3:57
# เรือ (หมากรุก)
เรือ หรือ รูก  เป็นตัวหมากรุกที่ใช้ในหมากรุกไทยและหมากรุกสากล (ในหมากรุกสากล เรียกว่า rook) เรือสามารถเดินได้ในแนวตั้งและแนวนอน 4 ทิศทาง ในระยะยาวจนสุดกระดาน หรือจนกว่าจะมีตัวยืนขวาง
# หาดปึกเตียน
หาดปึกเตียน เป็นชายหาดในจังหวัดเพชรบุรี ห่างจากอำเภอเมืองเพชรบุรี 21 กิโลเมตร อยู่ในเขตของตำบลปึกเตียน อำเภอท่ายาง จังหวัดเพชรบุรี ซึ่งหาดแห่งนี้อยู่ด้านทิศเหนือของหาดชะอำ อำเภอชะอำ จังหวัดเพชรบุรี ด้านทิศเหนือของหาดปึกเตียนคือหาดเจ้าสำราญ 

 ชายฝั่งทะเลสมเด็จพระนเรศมหาราช 
ชายฝั่งทะเลสมเด็จพระนเรศมหาราช เป็นชายฝั่งทะเลในพื้นที่แหลมผักเบี้ย ทรงพระกรุณาโปรดเกล้าฯ พระราชทานพระบรมราชานุญาตให้เรียกชื่อชายฝั่งทะเลของจังหวัดเพชรบุรี-จังหวัดประจวบคีรีขันธ์ ซึ่งมีความยาว 200 กิโลเมตร     พระราชกฤษฎีกาถอนสภาพที่ดินอันเป็นสาธารณสมบัติของแผ่นดินสำหรับพลเมืองใช้ร่วมกัน ในท้องที่ตำบลแหลมผักเบี้ย อำเภอบ้านแหลม จังหวัดเพชรบุรี พ.ศ. ๒๕๔๙ เล่มที่ ๑๒๓ ตอนที่ ๘๐ ก  ประกาศ ณ วันที่ ๘ สิงหาคม พ.ศ. ๒๕๔๙ หน้า  ๑  มีความยาวคอดไปถึงอำเภอบางสะพาน จังหวัดประจวบคีรีขันธ์   เพื่อแสดงถึงวีรกรรม  พระปรีชาสามารถของสมเด็จพระนเรศวรมหาราชและเพื่อประกาศพระเกียรติคุณของพระมหากษัตริย์ไทย ให้ปรากฏพระนามบนแผนที่
# ขุน (หมากรุก)
right|75px
right|75px
ขุน เป็นตัวหมากรุกที่ใช้ในหมากรุกไทยและหมากรุกสากล (ในหมากรุกสากล เรียกว่า king หรือ คิง) ขุนสามารถเดินได้ไปยังช่องที่อยู่ติดกับช่องที่ตั้งอยู่รอบตัว 8 ช่องแต่เดินไปที่ตากินของฝ่ายตรงข้ามไม่ได้
# อภิปรัชญา
อภิปรัชญา  เป็นสาขาหนึ่งของปรัชญาที่ศึกษาเกี่ยวกับรากฐานของความเป็นจริง ประเด็นถกเถียงในอภิปรัชญาจะประกอบไปด้วยคำถามสำคัญ เช่น อะไรเป็นสิ่งพื้นฐานที่สุดของความเป็นจริง จิตกับวัตถุกายภาพมีความสัมพันธ์กันอย่างไร เจตจำนงเสรีมีอยู่จริงหรือไม่ ธรรมชาติของเวลาคืออะไร ความเป็นสาเหตุมีอยู่จริงหรือไม่ อะไรที่ทำให้ตัวเราเป็นตัวเรา พระเจ้ามีอยู่จริงหรือไม่Crane, Tim & Farkas, Katalin (eds.) (2004). Metaphysics: A Guide and Anthology. Oxford University Press.

 อภิธานศัพท์ 
คำว่า อภิปรัชญา เป็นคำที่พระเจ้าวรวงศ์เธอ กรมหมื่นนราธิปพงศ์ประพันธ์ ทรงบัญญัติขึ้นอดิศักดิ์ ทองบุญ, คู่มืออภิปรัชญา, ราชบัณฑิตยสถาน ISBN 974-575-939-2 เมื่อพิจารณาตามรูปศัพท์ อภิปรัชญามาจากคำว่า “อภิ” หมายถึง ความยิ่งใหญ่ สูงสุด เหนือสุด และ ”ปรัชญา“ หมายถึง ความรู้อันประเสริฐ เมื่อรวมเข้าด้วยกัน “อภิปรัชญา” จึงหมายถึง ความรู้อันประเสริฐ ที่เกี่ยวข้องกับสิ่งที่อยู่นอกเหนือจากการเห็นทั่ว ๆ ไป หรือความรู้ที่อยู่นอกเหนือการรู้เห็นใด ๆ แต่สามารถรู้และเข้าใจด้วยเหตุผล

คำว่า metaphysics มาจากภาษากรีก มีความหมายตรงตัวว่า หลังจาก [การศึกษา] สิ่งธรรมชาติ คำดังกล่าวที่มาจากหนังสือของอริสโตเติล ซึ่งงานเขียนชิ้นต่าง ๆ ของเขาถูกรวมรวบเข้าเป็นเล่ม โดยมีงานเขียนชื่อ Metaphysics เป็นเล่มหลังจาก Physics ที่อริสโตเติลได้ศึกษาเกี่ยวกับโลกธรรมชาติ

 ปัญหาของอภิปรัชญา 
ปัญหาเกี่ยวกับความจริงของโลก
ปัญหาเกี่ยวกับจิต
ปัญหาเกี่ยวกับเจตจำนงเสรี
ปัญหาเกี่ยวกับเวลา
ปัญหาเกี่ยวกับความเป็นสาเหตุ
ปัญหาเกี่ยวกับอัตลักษณ์
ปัญหาเกี่ยวกับพระเจ้า
# หาดชะอำ
หาดชะอำ เป็นหาดที่มีชื่อเสียงของประเทศไทย ตั้งอยู่ที่อำเภอชะอำ จังหวัดเพชรบุรี  และเป็นที่รู้จักของนักท่องเที่ยว มีร้านค้าและบริการมากมายอยู่บริเวณชายหาด เช่น ร้านอาหาร บริการเช่าเตียงผ้าใบ บริการขี่ม้า บริการเรือสกี เป็นต้น  

รัฐสมัยพระบาทสมเด็จพระมงกุฎเกล้าเจ้าอยู่หัว ทรงโปรดปรานเมืองเพชรบุรีมาก จนได้ให้มีการสร้างค่ายหลวงบางทะลุ ที่หาดเจ้าสำราญ อำเภอเมืองเพชรบุรี แต่ที่ตำบลบางทะลุมีแมลงวันชุกชุม  พระองค์จึงได้รับสั่งให้ย้ายการก่อสร้างมาทางทิศใต้ของชายฝั่งเพชรบุรี ณ หาดชะอำ เพื่อก่อสร้างพระราชวังฤดูร้อนที่ก่อสร้างด้วยไม้สักทั้งองค์พระตำหนัก และพระบาทสมเด็จพระมงกุฎเกล้าเจ้าอยู่หัวพระราชทานนามพระราชวังแห่งนี้ว่า "พระราชนิเวศน์มฤคทายวัน" โดยมีตัวพระที่นั่งที่ยื่นออกไปยังทะเลพระราชนิเวศน์มฤคทายวัน  

กระนั้นมาชายหาดชะอำก็ได้เป็นชายหาดที่มีชื่อเสียงลำดับต้นๆของสถานที่ท่องเที่ยวของประเทศไทยตลอดมา

 ชายฝั่งทะเลสมเด็จพระนเรศมหาราช 
ชายฝั่งทะเลสมเด็จพระนเรศมหาราช เป็นชายฝั่งทะเลในพื้นที่แหลมผักเบี้ย ทรงพระกรุณาโปรดเกล้าฯ พระราชทานพระบรมราชานุญาตให้เรียกชื่อชายฝั่งทะเลของจังหวัดเพชรบุรี-จังหวัดประจวบคีรีขันธ์ ซึ่งมีความยาว 200 กิโลเมตร   พระราชกฤษฎีกาถอนสภาพที่ดินอันเป็นสาธารณสมบัติของแผ่นดินสำหรับพลเมืองใช้ร่วมกัน ในท้องที่ตำบลแหลมผักเบี้ย อำเภอบ้านแหลม จังหวัดเพชรบุรี พ.ศ. ๒๕๔๙ เล่มที่ ๑๒๓ ตอนที่ ๘๐ ก  ประกาศ ณ วันที่ ๘ สิงหาคม พ.ศ. ๒๕๔๙ หน้า  ๑  มีความยาวคอดไปถึงอำเภอบางสะพาน จังหวัดประจวบคีรีขันธ์  เพื่อแสดงถึงวีรกรรม พระปรีชาสามารถของสมเด็จพระนเรศวรมหาราช และเพื่อประกาศพระเกียรติคุณของพระมหากษัตริย์ไทยให้ปรากฏพระนามบนแผนที่
# บิชอป (หมากรุก)
right|75px
right|75px
บิชอป  เป็นตัวหมากรุกที่ใช้ในหมากรุกสากล บิชอปสามารถเดินได้ในแนวทแยงมุม 4 ทิศทาง (X) ในระยะยาวจนสุดกระดาน หรือจนกว่าจะมีตัวยืนขวาง

หมากรุกไทย
เรียกว่า โคน
# แรงกิริยา
แรงกิริยา  เป็นแรงที่เกิดจากการกระทำโดยสิ่งใดๆ เช่น การออกแรงกดโต๊ะ การออกแรงเตะลูกฟุตบอล น้ำหนักของวัตถุก็เป็นแรงกิริยาแบบหนึ่งที่โลกออกแรงดึงดูดวัตถุให้เข้าสู่ศูนย์กลางของโลก
# ควีน (หมากรุก)
right|75px
right|75px
ควีน  เป็นตัวหมากรุกที่ใช้ในหมากรุกสากล ควีนสามารถเดินได้ในแนวตั้ง แนวนอน และแนวทแยง 8 ทิศทาง ในระยะยาวจนสุดกระดาน หรือจนกว่าจะมีตัวยืนขวาง
thumb|เบี้ย,เรือ,ควีน

หมากรุกไทย
เรียกว่า เม็ด
# นภคปภา นาคประสิทธิ์
นภคปภา นาคประสิทธิ์ (19 เมษายน พ.ศ. 2523) ชื่อเล่น มะหมี่ เป็นนักแสดงชาวไทยเชื้อสาย ไทย, มอญ, อินเดีย, จีน มีผลงานการแสดงทั้งผลงานภาพยนตร์, ละครโทรทัศน์, ละครเวที, งานโฆษณา, ถ่ายแบบ เดินแบบทั้งในเมืองไทยและต่างประเทศ  สำเร็จการศึกษาสาขาธุรกิจต่างประเทศ มหาวิทยาลัยธุรกิจบัณฑิต

 ประวัติ 
ผลงานเรื่องแรกคือภาพยนตร์กึ่งสารคดีเรื่อง ปมไหม และเป็นที่รู้จักในผลงานการแสดงภาพยนตร์ไทยเรื่อง แม่เบี้ย และต่อมากับภาพยนตร์เรื่อง เจ้าสาวผัดไท ต่อจากนั้นได้ร่วมแสดงภาพยนตร์ของประเทศอังกฤษเรื่อง บัตเตอร์ ฟราย์ แมน ซึ่งทำให้เธอได้รับรางวัลดารานำหญิงยอดเยี่ยมจากการประกวดใน เทศกาลสแลมดั๊ง ฟิล์ม เฟสติวัล ของอเมริกา จากนั้นเธอได้ร่วมงานกับ ภาพยนตร์ของแคนาดาเรื่อง เฟริท์ ไบต์  และต่อด้วยภาพยนตร์สารคดีเกี่ยวกับเพื่อนเรื่อง ทรี เฟรนด์ ซึ่งได้รับคัดเลือกฉายโชว์ในงานเทศกาลโตรอนโต อินเตอร์เนชั่นแนล ฟิล์ม เฟสติวัล ปี 2005 

นอกจากนั้นยังมีผลงานแสดงในมิวสิกวิดีโออย่าง  เพลงรักเธอเท่าฟ้า วงเอกมัย, เพลงยิ่งโตยิ่งสวย วงแบล็คเฮด, เพลงไม่ได้รักเธอ บูโดกัน, เพลงสุดที่รัก ออดี้, เพลงหลับตาสิที่รัก มอร์กระจาย, เพลงสาละวัน โจอี้ บอย, เพลงไม่ขึ้นใจ และ ฟูมฟาย มิ้นท์ อรรถวดี

 ผลงาน 
ละครโทรทัศน์
 ปี พ.ศ.  เรื่อง  รับบทเป็น  ช่อง2544  มายา (ละครโทรทัศน์)   บุษบามินตรา อุทัยธนิต (มิ้นต์)  ช่อง 7 2549  โคกคูนตระกูลไข่ ครูแหม่ม (รับเชิญ)ช่อง 5 2558  หมอผีไซเบอร์   พรายแม่ย่า   ช่อง 3 2560  เงาอาถรรพ์  เจนจิรา   ช่อง 8

 ภาพยนตร์ 
 ปี พ.ศ.  เรื่อง  รับบทเป็น  หมายเหตุ  2544  แม่เบี้ย  เมขลา  2545  ผีเสื้อร้อนรัก   แอม (EM)  (ภาพยนตร์ร่วมทุน อังกฤษ-ไทย) 2548  ลองของ ครูพนอ  2551  ลองของ 2 ครูพนอ  โลงต่อตาย  เมย์ (ภาพยนตร์ร่วมทุน ไทย-ฮ่องกง) 2553  ข้ามฟ้าหาสูตรรัก  ทิชา   2554  Largo Winch II  มาลูไน  (ภาพยนตร์ฝรั่งเศส)
# อรวรรณ โอทอง
นางอรวรรณ โอทอง (วรรณ; นามสกุลเดิม หอวัฒนสุข) เป็นภรรยา นักปั่นจักรยานชาวไทย ที่เดินทางรอบโลก ด้วยจักรยานตามลำพังเพียงสองคน เริ่มออกเดินทางจากกรุงเทพมหานคร ตั้งแต่วันที่ 30 พฤศจิกายน พ.ศ. 2544 เป็นระยะทางประมาณ 40,000 กิโลเมตร  การเดินทางของทั้งคู่เป็นที่รู้จักในหมู่นักขี่จักรยาน ว่าเป็นการเดินทางของ วรรณ โดยได้เตรียมตัวก่อนเดินทางกว่า 1 ปี โดยได้คุณ ทอม เคลย์เตอร์ นักบินเดี่ยวรอบโลกเพื่อเป็นที่ปรึกษาในการวางแผนการเดินทางครั้งนี้ และได้รับการสนับสนุนจาก แมคโดนัลด์ โดยสามารถทานอาหารได้ทุกร้านแมคโดนัลด์ทั่วโลกฟรี รวมถึงเงินสนับสนุนเดือนละ 6,000 บาทจนกว่าจะเดินทางสำเร็จจากเจ้านายของคุณเจริญ โอทอง ซึ่งเดิมวางแผนต้องใช้เงินประมาณ 3-4 ล้าน แต่ทั้งคู่เริ่มออกเดินทางเมื่อเก็บเงินได้ 800,000 บาท 

อรวรรณเกิดเมื่อวันที่ 20 กันยายน พ.ศ. 2513 เป็นชาวจังหวัดสุโขทัย

ตามกำหนดการครั้งแรก ทั้งคู่จะใช้เวลาเดินทางประมาณ 3 ปี แต่ในการเดินทางจริงต้องล่าช้า เนื่องจากถูกปล้นระหว่างทางที่อเมริกาใต้ และต้องหยุดพักการเดินทางเมื่อพ่อของวรรณเสียชีวิต หลังจากเดินทางไปแล้ว 5 ปีเศษ ทั้งคู่เดินทางรอบโลก และกลับมาถึงประเทศไทย ผ่านด่านปอยเปต ตรงข้ามกับอำเภออรัญประเทศ จังหวัดสระแก้ว ในวันที่ 27 ตุลาคม พ.ศ. 2550 และเดินทางถึงกรุงเทพมหานครในวันที่ 1 พฤศจิกายน พ.ศ. 2550 ใช้เวลาทั้งสิ้น 5 ปี 11 เดือน 1 วัน

เส้นทางการเดินทางของทั้งคู่เริ่มจากกรุงเทพมหานคร ผ่านภาคใต้ของไทย ไปมาเลเซีย อินโดนีเซีย ขึ้นเครื่องบินไปออสเตรเลีย นิวซีแลนด์ ขึ้นเครื่องบินไปชิลี และขี่จักรยานลัดเลาะชายฝั่งอเมริกาใต้ ผ่านอเมริกากลางไปสหรัฐอเมริกา ขี่ข้ามทวีปจากลอสแอนเจลิสไปวอชิงตันดีซี และขึ้นเครื่องบินไปโมร็อกโก แอฟริกา ข้ามไปยุโรป รัสเซีย เอเชียกลาง จีน เวียดนาม ลาว กัมพูชา ผ่านทั้งหมด 42 ประเทศ ก่อนจะกลับเข้าไทย
# แมดแลกซ์
แมดแลกซ์  เป็นอนิเมะที่ผลิตโดย Bee Train ในปี พ.ศ. 2547 มีทั้งหมด 26 ตอน ออกฉายครั้งแรกทางทีวีโตเกียวตั้งแต่ 5 เมษายน - 27 กันยายน พ.ศ. 2547
# เบี้ย (หมากรุก)
thumb|80x80px|เบี้ยของหมากรุกไทย
right|75pxright|75px

 เบี้ยในหมากรุกไทย 
ในหมากรุกไทย เบี้ยสามารถเดินไปทางข้างหน้าและกินในแนวทแยงด้านหน้า เมื่อเดินเบี้ยไปถึงแนววางเบี้ยของฝ่ายตรงข้ามจะกลายเป็นเบี้ยหงาย และมีการเดินและกินเช่นเดียวกับเม็ดทุกประการ

 เบี้ยในหมากรุกสากล 
ในหมากรุกสากล เบี้ย (pawn) สามารถเดินไปทางข้างหน้าและกินในแนวทแยงด้านหน้า แต่เฉพาะก้าวแรกของเบี้ยแต่ละตัวสามารถเลือกเดิน 1 ตา หรือ 2 ตาก็ได้ และเมื่อเดินเบี้ยไปถึงช่องสุดกระดาน สามารถเปลี่ยนเบี้ยให้เป็นควีน เรือ บิชอป หรือม้าก็ได้
# หม่อมหลวงมิ่งมงคล โสณกุล
หม่อมหลวงมิ่งมงคล โสณกุล (5 กันยายน พ.ศ. 2514 -) นักเขียนบทภาพยนตร์ ผู้กำกับภาพยนตร์ และผู้อำนวยการสร้าง ภาพยนตร์อิสระ เป็นบุตรคนโตของหม่อมราชวงศ์จัตุมงคล โสณกุล อดีตผู้ว่าการธนาคารแห่งประเทศไทย กับ รัชนี คชเสนี เป็นพี่สาวต่างมารดาของหม่อมหลวงอภิมงคล โสณกุล จบการศึกษาด้านภาพยนตร์จาก สถาบันศิลปะซานฟรานซิสโก สหรัฐอเมริกา  ต่อมาในปี พ.ศ. 2550 สำเร็จการศึกษาระดับปริญญาโทหลักสูตร Executive Masters of Business Administration จากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย

 ผลงาน 
 กำกับ 
 คืนพระจันทร์เต็มดวง (I-San Special)  (2546)
 3 Friends (2548) ภาพยนตร์สารคดี นำแสดงโดยนภคปภา นาคประสิทธิ์ ได้รับคัดเลือกไปฉายในงานเทศกาลโตรอนโต อินเตอร์เนชั่นแนล ฟิล์ม เฟสติวัล ปี 2005

 อำนวยการสร้าง 
 เจ้าพระยา (The River Chao Praya) (2541)  
 ดอกฟ้าในมือมาร (2543) กำกับโดย อภิชาติพงศ์ วีระเศรษฐกุล
 คืนพระจันทร์เต็มดวง (2546)
 คืนไร้เงา (2546) กำกับโดย พิมพกา โตวิระ
 มหา'ลัย เหมืองแร่ (2548) กำกับโดย จิระ มะลิกุล
 3 Friends (2548) 
 คำพิพากษาของมหาสมุทร (2549) กำกับโดย เป็นเอก รัตนเรือง
 Twelve Twenty (2549) ภาพยนตร์สั้น กำกับโดย เป็นเอก รัตนเรือง
 แฝด (2550) กำกับโดย บรรจง ปิสัญธนะกูล และภาคภูมิ วงศ์ภูมิ 

 ลำดับสาแหรก
# เอาต์ออฟไซเลนส์
เอาต์ออฟไซเลนส์  เป็นผลงานอัลบั้มเพลงลำดับที่ 3 ของยานนีในดนตรีแนวนิวเอจ ยานนีออกอัลบั้ม เอาต์ออฟไซเลนส์ ในปี พ.ศ. 2530 ภายใต้การควบคุมดูแลของ ไปรเวตมิวสิก และเป็นครั้งแรกที่ยานนีได้ร่วมงานกับจีโอวันนา จอยซ์ อิมเบซี จอห์น เทช นักนักคีย์บอร์ด และ ชาร์ลี อดัมส์ ผู้เล่นกลองดรัม
# วันเปิดกล่องของขวัญ
วันเปิดกล่องของขวัญ  เป็นวันหยุดธนาคารหรือวันหยุดราชการ ตรงกับวันที่ 26 ธันวาคม ของทุกปี เป็นวันที่มอบของขวัญให้กับบุคคลด้อยโอกาสในสังคม จัดขึ้นในออสเตรเลีย ออสเตรีย แคนาดา นิวซีแลนด์ สหราชอาณาจักร และบางประเทศในเครือจักรภพที่มีประชากรส่วนใหญ่นับถือศาสนาคริสต์

หากวันที่ 26 ธันวาคม ตรงกับวันเสาร์หรือวันอาทิตย์ ก็จะประกาศให้หยุดชดเชยวันจันทร์

 ประวัติ 
มาจากประเทศอังกฤษช่วงกลางศตวรรษที่ 19 ซึ่งเป็นวันหยุดประจำปีของประเทศอังกฤษ แคนาดา นิวซีแลนด์ ออสเตรเลีย ถือเป็นวันที่นายจ้างแจกกล่องของขวัญ (Box) ซึ่งอาจเป็นเสื้อผ้า อาหาร หรือเงิน แก่ลูกจ้างหรือคนรับใช้ในบ้านของตนเอง เพื่อแสดงถึงความขอบคุณและไมตรีจิตอันดี คล้ายกับการแจกโบนัสที่นายจ้างให้แก่ลูกจ้าง

 ในประเทศอังกฤษเมื่อนานมาแล้ว คนรับใช้จะนำกล่องมาให้กับนายจ้างเมื่อกลับจากงานในวันคริสต์มาส นายจ้างจะใส่เงินลงในกล่อง เป็นของขวัญในวันสิ้นปี ซึ่งเป็นที่มาของ boxing day
 ในประเทศแคนาดา ห้างสรรพสินค้าจะจัดลดราคา(Boxing Day Sales)ผู้คนจะออกมาต่อแถวเพื่อรอประตูห้างเปิดตั้งแต่เที่ยงคืน

ในทางฟุตบอล
สำหรับแวดวงฟุตบอล โดยเฉพาะฟุตบอลในประเทศอังกฤษ เช่น พรีเมียร์ลีกที่เป็นลีกสูงสุด วันเปิดกล่องของขวัญและวันถัดมาจนถึงขึ้นปีใหม่ จะไม่หยุดพักการแข่งขันเหมือนกับหลายลีกในทวีปยุโรป และจะแข่งขันติดต่อกันหลายนัดในช่วงนี้ ถือว่าช่วงที่หนักหน่วงในการแข่งขัน และเป็นช่วงที่ตรงกับครึ่งฤดูกาลพอดี จึงถือเป็นช่วงเวลาที่สำคัญที่อาจบ่งบอกถึงความเป็นแชมป์ในตอนจบฤดูกาลเลยก็ได้  โดยการแข่งขันในวันเปิดกล่องของขวัญครั้งแรกเริ่มต้นในระดับดิวิชันหนึ่ง ในฤดูกาล 1888–89 ซึ่งเป็นฤดูกาลแรกของประวัติศาสตร์ฟุตบอลอังกฤษด้วย เมื่อเพรสตันนอร์ทเอนด์ เอาชนะดาร์บีเคาน์ตี ไป 5–0 ในวันที่ 26 ธันวาคม ค.ศ. 1888
# พระเจ้าเหี้ยนเต้
พระเจ้าเหี้ยนเต้ (2 เมษายน ค.ศ. 181 -  21 เมษายน ค.ศ. 234) หรือ จักรพรรดิฮั่นเซี่ยนตี้  พระนามส่วนพระองค์ เล่าเหียบ หรือภาษาจีนกลางเรียกว่า หลิว เสีย  พระนามรอง ปั๋วเหอ  เป็นจักรพรรดิลำดับที่ 14 และลำดับสุดท้ายของราชวงศ์ฮั่นตะวันออกในประวัติศาสตร์จีน ครองราชย์ตั้งแต่วันที่ 28 กันยายน ค.ศ. 189 จนถึง 11 ธันวาคม ค.ศ. 220

เล่าเหียบเป็นพระราชโอรสองค์เล็กของพระเจ้าเลนเต้และเป็นพระราชอนุชาต่างพระราชมารดาของจักรพรรดิองค์ก่อนคือหองจูเปียน ในปี ค.ศ. 189 ขณะมีพระชนมายุได้ 8 พรรษา พระองค์ได้ขึ้นเป็นจักรพรรดิหลังจากขุนศึกตั๋งโต๊ะ ผู้ควบคุมราชสำนักฮั่นประกาศปลดพระเชษฐาของพระองค์ออกจากราชบัลลังก์ เล่าเหียบที่เพิ่งขึ้นครองราชย์หรือที่รู้จักในพระนามพระเจ้าเหี้ยนเต้ แท้จริงแล้วเป็นจักรพรรดิหุ่นเชิดภายใต้การควบคุมของตั๋งโต๊ะ ในปี ค.ศ. 190 เมื่อพันธมิตรของกลุ่มขุนศึกร่วมกันเปิดฉากการทัพปราบตั๋งโต๊ะในนามของการปลดปล่อยพระเจ้าเหี้ยนเต้ ตั๋งโต๊ะสั่งทำลายเมืองหลวงของจักรวรรดิในเวลานั้นคือลกเอี๋ยง และบังคับย้ายเมืองหลวงของจักรวรรดิพร้อมกับผู้อยู่อาศัยไปยังเตียงฮันซึ่งตั้งอยู่ทางทิศตะวันตกและเคยเป็นเมืองหลวงของจักรวรรดิในสมัยราชวงศ์ฮั่นตะวันตก หลังจากการลอบสังหารตั๋งโต๊ะโดยลิโป้ซึ่งเป็นองครักษ์ส่วนตัวและบุตรบุญธรรมของเขาในปี ค.ศ. 192 พระเจ้าเหี้ยนเต้ก็ตกอยู่ภายใต้การควบคุมของลิฉุยและกุยกี อดีตสองผู้ใต้บังคับบัญชาของตั๋งโต๊ะ ขุนศึกในหัวเมืองต่าง ๆ ยอมรับความชอบธรรมของพระเจ้าเหี้ยนเต้อย่างเป็นทางการ แต่ไม่เคยดำเนินการใด ๆ เพื่อช่วยเขาจากการถูกจับเป็นตัวประกัน

ใน ค.ศ. 195 พระเจ้าเหี้ยนเต้ทรงสามารถหลบหนีออกมาจากเตียงฮันและกลับไปที่ซากเมืองลกเอี๋ยงในช่วงที่เกิดความบาดหมางระหว่างลิฉุยและกุยกี ที่ซึ่งในไม่ช้าพระองค์ทรงติดอยู่ที่นั่น ปีต่อมา ขุนศึกโจโฉได้นำกองทัพเข้าสู่ลกเอี๋ยง ต้อนรับพระเจ้าเหี้ยนเต้ รับพระองค์ไว้ภายใต้การคุ้มครอง และคุ้มกันพาพระองค์ไปที่นครฮูโต๋ ซึ่งเป็นที่ตั้งของเมืองหลวงใหม่ของจักรวรรดิ แม้ว่าโจโฉจะจงรักภักดีต่อพระเจ้าเหี้ยนเต้เพียงเล็กน้อย แต่แท้จริงแล้ว เขาเป็นหัวหน้ารัฐบาลส่วนกลางโดยพฤตินัย เขาใช้พระเจ้าเหี้ยนเต้อย่างชาญฉลาดในฐานะ"ไพ่ตาย" เพื่อเสริมสร้างความชอบธรรมของเขา เมื่อเขาโจมตีและกำจัดขุนศึกที่เป็นคู่แข่งในเป้าหมายของเขาในการรวบรวมจักรวรรดิฮั่นอีกครั้งภายใต้การปกครองของรัฐบาลส่วนกลาง ความสำเร็จของโจโฉดูเหมือนใกล้จะเป็นจริงจนกระทั่งฤดูหนาว ค.ศ. 208-209 เมื่อเขาพ่ายแพ้ในยุทธการที่เซ็กเพ็กให้แก่ขุนศึกฝ่ายใต้อย่างซุนกวนและเล่าปี่ การต่อสู้ครั้งนี้ได้ปูทางไปสู่การก่อกำเนิดของอาณาจักรสามก๊ก ได้แก่ วุยก๊ก จ๊กก๊ก และง่อก๊กในเวลาต่อมา

ในช่วงปลายปี ค.ศ. 220 ไม่กี่เดือนภายหลังโจโฉถึงแก่กรรม โจผี ทายาทผู้สืบทอดของโจโฉได้บีบบังคับให้พระเจ้าเหี้ยนเต้สละราชบังลังก์แล้วยกให้แก่ตน จากนั้นเขาได้สถาปนาวุยก๊กด้วยตัวเขาเองในฐานะจักรพรรดิองค์ใหม่ ซึ่งเป็นเหตุการณ์ที่บ่งบอกถึงการสิ้นสุดอย่างเป็นทางการของราชวงศ์ฮั่นและเป็นจุดเริ่มต้นของยุคสามก๊กในจีน พระเจ้าเหี้ยนเต้ ผู้ถูกปลดออกจากราชบังลังก์ได้รับตำแหน่งขุนนางเป็น ซันเอียงก๋ง  (山陽公 ชานหยางกง) จากพระเจ้าโจผี และทรงใช้ชีวิตที่เหลืออย่างสงบสุขและได้รับการดูแลเป็นพิเศษ พระองค์สวรรคตเมื่อวันที่ 21 เมษายน ค.ศ. 234 ประมาณ 14 ปีภายหลังจากการล่มสลายของราชวงศ์ฮั่น

 หมายเหตุ 

 
อ้างอิง

 บรรณานุกรม 
 Chen Shou (280s or 290s). Records of the Three Kingdoms. Pei Songzhi, annotation, 429. Hong Kong: Zhonghua Publishing, 1971. 5 vols. Cited as Sanguozhi.
 
  Cited as Houhanshu.
  Cited as Sanguozhi zhu.
# ทีมออล-เอ็นบีเอ
ทีมออล-เอ็นบีเอ (Associated Press All-NBA Team หรือเรียกย่อๆ ว่า All-NBA Team) เป็นการยกย่องนักบาสเกตบอลที่เก่งที่สุดในลีกเอ็นบีเอในแต่ละฤดูกาล โหวตโดยสมาชิกของสำนักข่าวเอพี (Associated Press) เมื่อฤดูกาลสิ้นสุดลง ซึ่งในปี พ.ศ. 2550 มีผู้ร่วมโหวต 129 คนMVP Nash Highlights All-NBA First Team, nba.com (เรียกดูข้อมูล 25 ธันวาคม ค.ศ. 2007) การโหวตนี้เริ่มใช้ตั้งแต่การก่อตั้งลีกในฤดูกาล 1946-47 จนถึงปัจจุบันAll-NBA Teams, nba.com (เรียกดูข้อมูล 25 ธันวาคม ค.ศ. 2007) ปัจจุบัน ทีมออล-เอ็นบีเอ ในแต่ละปีจะประกอบไปด้วย ทีมที่หนึ่ง ทีมที่สอง และทีมที่สาม ทีมละ 5 คน รวมเป็นผู้เล่น 15 คน 

ในสมัยฤดูกาล 1946-47 จนถึง 1954-55 การคัดเลือกจะเลือกผู้เล่นมา 5 คนต่อทีมโดยไม่สนใจตำแหน่งของผู้เล่น แต่นับจากฤดูกาล 1955-56 เป็นต้นมา จะเลือกการ์ด 2 คน ฟอร์เวิร์ด 2 คน และ เซ็นเตอร์ 1 คนในแต่ละทีม โดยผู้เล่นที่มีผลโหวตสูงสุดตามตำแหน่งดังกล่าวจะจัดอยู่ในทีมแรก ผลโหวตรองลงมาจะอยู่ในทีมสอง และทีมสาม ตามลำดับ แต่อดีตในฤดูกาล 1946-47 ถึง 1987-88 จะเลือกเพียงสองทีม

บางครั้งกรณีที่คะแนนเสมอกัน อาจขยายทีมให้มี 6 คนก็ได้ แต่โอกาสที่เกิดมีน้อย
# สายเซอร์เคิล
สายเซอร์เคิล เป็นเส้นทางหนึ่งของรถไฟใต้ดินลอนดอน จากสถานีแฮมเมอร์สมิทไปสถานีเอดจ์แวร์โรด โดยเป็นเส้นทางวงกลม สีประจำเส้นทางคือสีเหลือง มีระยะทาง  36 สถานี โดยเชื่อมต่อกับเส้นทางอื่น ๆ ได้แก่ สายดิสทริกต์, สายแฮมเมอร์สมิธและซิตี และ สายเมโทรโพลิตัน ผู้โดยสาร 114 ล้านเที่ยวคนต่อปี

 แผนที่ 
550px

 รายชื่อสถานี
# สายดิสทริกต์
สายดิสทริกต์ เป็นเส้นทางรถไฟใต้ดินลอนดอน จากตะวันตกไปตะวันออก โดยแบ่งเป็น 3 สายย่อย มีสีเขียวเป็นสีประจำเส้นทาง จำนวนสถานี 60 สถานีในระยะทาง  เป็นสายเดียวที่ข้ามแม่น้ำเทมส์ โดยเส้นทางบางส่วนวิ่งร่วมกับสายแฮมเมอร์สมิธและซิตีและสายเซอร์เคิล และมี 25 ใน 60 อยู่ใต้ดิน มีผู้โดยสาร 208 ล้านคนต่อวัน

 แผนที่ 
800px|center|Geographical path of the District line
# สายวอเตอร์ลูและซิตี
สายวอเตอร์ลูและซิตี (หรือ เดรน) เป็นเส้นทางรถไฟฟ้าที่สั้นที่สุดในระบบรถไฟใต้ดินลอนดอน มีผู้โดยสาร 15 ล้านคนต่อปี โดยมีเพียง 2 สถานีเท่านั้น คือ สถานีวอเตอร์ลู และสถานีแบงก์-โมนูเมนต์ เป็นอีกสายที่ข้ามแม่น้ำเทมส์ โดยมีชื่อเดิมว่า สายซิตี ระยะทางเพียง  ใช้เวลาเดินทาง 4 นาที

 แผนที่ 
300px|Geographical path of the Waterloo & City line|center|